Author: MŽP
Last saved by: Belanova
Company: MŽP SR

Národná rada slovenskej republiky
iii. volebné obdobie
______________________________________________________________________

316

Vládny návrh

Z á k o n

z ..........2003

o štátnej správe starostlivosti o životné prostredie a o zmene a doplnení niektorých zákonov

   Národná rada Slovenskej republiky sa uzniesla na tomto zákone:

Čl. I

§ 1
Orgány štátnej správy pre tvorbu a ochranu životného prostredia

         (1) Orgánmi štátnej správy pre tvorbu a ochranu  životného prostredia ^1) (ďalej len "starostlivosť o životné prostredie") sú

^1) § 16 zákona č. 575/2001 Z.z. o organizácii činnosti vlády a organizácii ústrednej štátnej 
   správy v znení zákona č. 139/2003 Z. z.

a) Ministerstvo životného prostredia Slovenskej republiky (ďalej len ”ministerstvo”),
b) krajské úrady životného prostredia,
c) obvodné úrady životného prostredia,
d) Slovenská inšpekcia životného prostredia ( ďalej len ”inšpekcia”).

      (2) Štátnu správu starostlivosti o životné prostredie vykonávajú obce v rozsahu  ustanovenom osobitnými predpismi.^2)

^2 ) Zákon č. 223/2001 Z.z  o odpadoch a o zmene a doplnení niektorých zákonov v znení neskorších predpisov.
     Zákon č. 184/2002 Z.z. o vodách a o zmene a doplnení niektorých zákonov (vodný zákon).
     Zákon č. 478/2002 Z.z. o ochrane ovzdušia a ktorým sa dopĺňa zákon č. 401/1998 Z.z. o poplatkoch za znečisťovanie ovzdušia v znení neskorších predpisov (zákon o ovzduší).
     Zákon č. 543/2002 Z.z. o ochrane prírody a krajiny.

§ 2
Ministerstvo

          (1) Ministerstvo ako ústredný orgán štátnej správy starostlivosti o  životné prostredie
a) 	vypracúva environmentálne koncepcie,
b) 	riadi a kontroluje výkon štátnej správy  starostlivosti o  životné prostredie, ktorý 
  vykonávajú  krajské úrady životného prostredia a inšpekcia,
c) 	vykonáva štátnu správu starostlivosti o  životné prostredie v rozsahu ustanovenom   
   osobitnými predpismi,^3)

^3 ^) Zákon Národnej rady Slovenskej republiky č. 127/1994 Z.z. o posudzovaní  vplyvov na  životné prostredie  v znení zákona č. 391/2000 Z.z. a zákona č. 553/2001 Z.z.
     Zákon č.   313/1999 Z. z. o geologických prácach a o štátnej geologickej správe (geologický zákon).
     Zákon č. 223/2001 Z. z.
     Zákon č. 151/2002 Z. z. o používaní genetických technológií a geneticky modifikovaných organizmoch. 
     Zákon č.  184/2002 Z. z.
     Zákon č. 237/2002 Z.  z. o obchode s ohrozenými druhmi voľne žijúcich živočíchov a voľne rastúcich rastlín.
     Zákon č. 261/2002 Z. z. o prevencii závažných  priemyselných havárií a o zmene a doplnení niektorých zákonov.
     Zákon č. 478/2002 Z. z..
     Zákon č. 468/2002 Z. z. o systéme environmentálne orientovaného riadenia a auditu.
     Zákon č. 469/2002 Z. z. o environmentálnom označovaní výrobkov.
     Zákon č. 529/2002 Z.z. o obaloch a o zmene a o doplnení  niektorých   zákonov.
     Zákon  č. 543/2002 Z. z.

d) 	 preskúmava rozhodnutia krajských úradov životného prostredia vydané v správnom 
   konaní,
e) 	vykonáva štátny dozor,
f) 	zriaďuje osobitné odborné organizácie a dáva súhlas krajským úradom životného  
   prostredia  na zriadenie osobitných odborných organizácií, 
g) 	sprístupňuje informácie o životnom prostredí,
h) 	 podieľa sa na zabezpečovaní environmentálnej výchovy, vzdelávania a propagácie,
i) 	 zabezpečuje v spolupráci s príslušnými ministerstvami a ostatnými ústrednými orgánmi 
   štátnej správy odbornú prípravu zamestnancov  krajských úradov životného prostredia, 
   obvodných úradov životného prostredia, inšpekcie a obcí, ako aj overovanie ich 
   kvalifikačných predpokladov na výkon niektorých funkcií.

         (2) Pri zabezpečovaní úloh ministerstvo
a) spolupracuje s ústrednými orgánmi štátnej správy, ktoré sa podieľajú na plnení úloh  vo veciach starostlivosti o  životné prostredie,
b) koordinuje spoluprácu ústredných orgánov štátnej správy, medzinárodnú spoluprácu a proces integrácie do medzinárodných štruktúr pri plnení úloh vo veciach starostlivosti o  životné prostredie.

§ 3
Zriadenie a územné obvody krajských úradov životného prostredia a obvodných úradov životného prostredia
			
        (1) Na výkon miestnej štátnej správy  starostlivosti o  životné prostredie sa zriaďujú krajské úrady životného prostredia a obvodné úrady životného prostredia.

          (2) Krajské úrady životného prostredia a obvodné úrady životného prostredia vykonávajú štátnu správu  starostlivosti o životné prostredie vo svojich územných obvodoch. 

        (3) Krajský úrad životného prostredia vykonáva štátnu správu starostlivosti o životné prostredie v územnom obvode kraja. 

        (4) Sídla a územné obvody obvodných úradov životného prostredia sú uvedené v prílohe č. 1 tohto zákona.
 
        (5) Ministerstvo môže zriadiť na výkon štátnej správy starostlivosti o životné prostredie stále alebo dočasné  pracovisko krajského úradu životného prostredia aj mimo sídla krajského úradu  životného prostredia alebo stále alebo dočasné pracovisko obvodného úradu životného  prostredia aj mimo sídla obvodného úradu životného prostredia; zároveň určí územné obvody patriace do pôsobnosti stáleho alebo dočasného pracoviska krajského úradu životného prostredia alebo obce patriace do pôsobnosti stáleho alebo dočasného 
pracoviska obvodného úradu životného prostredia.		

§ 4 
Krajský úrad životného prostredia

         (1)  Krajský úrad životného prostredia vykonáva štátnu správu starostlivosti o životné  prostredie podľa osobitných predpisov.^4) 

^4 ^) Zákon Národnej rady Slovenskej republiky č. 127/1994 Z.z. 
     Zákon č.313/1999 Z. z., 
     Zákon č. 223/2001 Z. z..
     Zákon č. 151/2002 Z. z.. 
     Zákon č. 184/2002 Z. z..
     Zákon č. 237/2002 Z. z.. 
     Zákon č. 261/2002 Z.z..
     Zákon č.  529/2002 Z.z. 
     Zákon  543/2002 Z. z..

         (2) Krajský úrad životného prostredia plní ďalej tieto úlohy:
a)	vykonáva v druhom stupni štátnu správu starostlivosti o životné prostredie,  vo veciach v ktorých  v správnom konaní v prvom stupni konajú obvodné úrady životného prostredia, ak osobitný predpis neustanovuje inak,
b)	riadi a kontroluje výkon štátnej správy starostlivosti o životné prostredie uskutočňovanej obvodnými úradmi životného prostredia.

         (3) Krajský úrad životného prostredia zriaďuje so súhlasom ministerstva osobitné odborné organizácie ^5) na zabezpečenie odborných činností starostlivosti o životné prostredie.

^5 ^) § 67 písm. t) zákona č. 543/2002 Z.z.

§ 5
Obvodný úrad životného prostredia

           (1) Obvodný úrad životného prostredia v prvom stupni vykonáva štátnu správu starostlivosti o životné prostredie podľa osobitných predpisov.^4)

           (2) Obvodný úrad životného prostredia v administratívnosprávnom konaní  koná samostatne.

           (3) Obvodný úrad životného prostredia plní ďalej tieto úlohy: 
a) vykonáva v druhom stupni štátnu správu starostlivosti o životné prostredie vo veciach, 
    v ktorých v správnom konaní v prvom stupni koná  obec,
  b) poskytuje obciam odbornú pomoc pri aplikácii právnych predpisov, podľa ktorých obec   
  plní úlohy štátnej správy starostlivosti o  životné prostredie,
  c) poskytuje obciam na požiadanie údaje o evidencii, ak ide o údaje, ktoré sa jej 
  týkajú,
  d) kontroluje výkon štátnej správy  starostlivosti o životné prostredie  uskutočňovanou 
  obcami,
e) upozorňuje obce na nedostatky, ktoré zistí v ich činnosti pri výkone štátnej správy starostlivosti o životné  prostredie,
f) kontroluje výkon štátnej správy starostlivosti o životné prostredie v súlade s týmto 
    zákonom.

§ 6
Organizácia krajského úradu životného prostredia a obvodného úradu životného prostredia

              (1) Krajský úrad životného prostredia riadi a za jeho činnosť zodpovedá prednosta, ktorého vymenúva a odvoláva vedúci služobného úradu ministerstva. ^6)

^6) § 10 zákona č. 312/2001 Z.z. o štátnej službe a o zmene a doplnení niektorých zákonov.

              (2) Obvodný úrad životného prostredia riadi a  za jeho činnosť zodpovedá prednosta, ktorého vymenúva a odvoláva vedúci služobného úradu krajského úradu životného prostredia.

         (3) Krajské úrady životného prostredia a obvodné úrady životného prostredia môžu zriadiť pre štátnu  správu starostlivosti o životné prostredie odbory. 

         (4) Podrobnosti o organizácii krajského úradu životného prostredia ustanovuje štatút krajského úradu životného prostredia, ktorý vydá minister životného prostredia. 

          (5) Podrobnosti o organizácii obvodného úradu životného prostredia ustanovuje štatút obvodného úradu životného prostredia, ktorý vydá prednosta krajského úradu životného prostredia.

§ 7
Spoločné ustanovenia

              (1) Na konanie vo veciach starostlivosti o životné prostredie sa vzťahujú všeobecné predpisy o správnom konaní,^7) ak zákon neustanovuje inak.

^7 ^) Zákon č. 71/1967 Zb. o správnom konaní (správny poriadok).

             (2) V rozsahu svojej pôsobnosti a na základe osobitného zákona môžu krajské úrady životného prostredia a obvodné úrady životného prostredia vydávať pre svoj územný obvod všeobecne záväzné vyhlášky vo veciach starostlivosti o životné prostredie.^8) 

^8) Zákon Slovenskej národnej rady č. 295/1992 Zb. o niektorých opatreniach  v miestnej  samospráve  
   a v štátnej správe.

          (3) Konanie o uložení pokuty vykoná orgán štátnej správy starostlivosti o životné prostredie,  ktorý prvý začne konanie o pokute. Ak súčasne začne konanie o pokute na krajskom úrade životného prostredia, na obvodnom úrade životného prostredia  a na inšpekcii a nedôjde medzi nimi k dohode o tom, kto konanie vykoná, je na ďalšie konanie príslušná inšpekcia.                   

§ 8
Financovanie krajských úradov životného prostredia a obvodných úradov životného prostredia

     (1) Krajský úrad životného prostredia je rozpočtová organizácia.^9)

^9) § 21 ods. 1  zákona Národnej rady Slovenskej republiky  č. 303/1995 Z .z. o rozpočtových 
    pravidlách v znení  neskorších predpisov.

          (2) Krajský úrad životného prostredia je finančnými vzťahmi zapojený na rozpočet ministerstva, ktoré voči nemu plní funkciu zriaďovateľa. 

             (3) Obvodný úrad  životného prostredia je finančnými vzťahmi zapojený na rozpočet  krajského úradu životného prostredia, ktorý vo vzťahu k obvodnému úradu životného prostredia plní funkciu zriaďovateľa.

             (4) Krajské úrady životného prostredia a obvodné úrady životného prostredia na plnenie svojich úloh  používajú majetok vo vlastníctve Slovenskej republiky, ktorý spravujú podľa osobitného predpisu.^10)

^10 ) Zákon Národnej rady Slovenskej republiky č. 278/1993 Z.z. o správe majetku štátu v  znení 
      neskorších  predpisov.

 § 9
Inšpekcia

            (1) Inšpekcia je odborný kontrolný orgán,  ktorý 
a)	vykonáva štátny dozor vo veciach starostlivosti o životné prostredie v rozsahu a za podmienok ustanovených osobitnými predpismi,^11)

^11 ) Zákon č. 313/19999 Z.z.
      Zákon č. 223/2001 Z.z..
      Zákon č. 151/2002 Z.z..
      Zákon č. 184/2002 Z.z..
      Zákon č. 237/2002 Z.z..
      Zákon č. 261/2002 Z.z.
      Zákon č. 468/2002 Z.z..
      Zákon č. 469/2002  Z.z.
      Zákon č. 478/2002 Z.z..
      Zákon č. 529/2002 Z.z.
      Zákon č. 543/2002 Z.z..

b)	ukladá pokuty vo veciach starostlivosti o životné prostredie,
c)	vykonáva miestnu štátnu správu na úseku integrovanej prevencie a kontroly znečisťovania životného prostredia podľa osobitného predpisu.^12)

^12 ^) Zákon č. …/2003 Z.z o integrovanej prevencii a kontrole znečisťovania životného prostredia 
      a o zmene a doplnení niektorých zákonov.

           (2) Inšpekcia  sa  člení  na  ústredie   inšpekcie a jemu   podriadené   inšpektoráty       
 životného prostredia (ďalej len "inšpektorát").
 
           (3) Inšpekciu riadi a za jej činnosť zodpovedá generálny riaditeľ - vedúci služobného úradu, ktorého vymenúva a odvoláva vedúci služobného úradu ministerstva. 

           (4) Na čele inšpektorátu je riaditeľ, ktorého vymenúva a odvoláva generálny riaditeľ. 
        
           (5) Inšpekcia je štátna rozpočtová organizácia finančnými vzťahmi zapojená na   
 rozpočet ministerstva, ktoré voči nej plní funkciu zriaďovateľa.

            (6) Inšpektoráty sú organizačné útvary inšpekcie, ktoré hospodária s prostriedkami 
 inšpekcie v rozsahu, ktorý im určí v rámci svojho rozpočtu ústredie inšpekcie. 

            (7) Inšpekcia  na   plnenie   svojich  úloh   používa   majetok   vo vlastníctve Slovenskej republiky, ktorý spravuje podľa osobitného predpisu.^10)

§ 10
Pôsobnosť inšpekcie

            (1) Ústredie  inšpekcie a  inšpektoráty  vykonávajú  štátnu správu starostlivosti o životné prostredie v rozsahu  podľa  § 9 ods.1 vo  svojich územných obvodoch.

             (2) Územným  obvodom  ústredia  inšpekcie  je  územie  Slovenskej   republiky. Sídla a územné obvody inšpektorátov  sú uvedené v prílohe č. 2  tohto zákona.

             (3) Generálny  riaditeľ   inšpekcie môže  v  odôvodnených  prípadoch   najmä, ak ide o  pochybnosti o nepredpojatosti  zamestnancov  inšpektorátu,  podozrenie  z nedodržania platných  právnych  postupov  pri výkone  kontroly  alebo  z  dôvodu vykonávania špecifických úloh, poveriť inšpektorát vykonávať kontroly, uložiť opatrenia na nápravu a pokuty aj mimo sídla príslušného inšpektorátu.
          
             (4) Generálny riaditeľ môže zriadiť na výkon štátnej správy starostlivosti o životné prostredie podľa § 9 ods. 1 stále alebo dočasné pracovisko inšpektorátu aj mimo sídla inšpektorátu a zároveň určí územné obvody patriace do pôsobnosti dočasného alebo stáleho pracoviska inšpektorátu.

             (5) Na konanie  v  prvom  stupni  je  príslušný  inšpektorát,  na  konanie  v  druhom  stupni  je príslušné ústredie inšpekcie.

             (6) Inšpektorát v administratívnosprávnom konaní koná samostatne.    

              (7) Podrobnosti  o  organizácii  inšpekcie  ustanovuje štatút,   ktorý   vydá  minister životného prostredia.

§ 11
Spolupráca

            Krajský úrad životného prostredia, obvodný úrad životného prostredia a inšpekcia pri výkone svojej činnosti spolupracujú navzájom, s inými štátnymi orgánmi, s orgánmi územnej samosprávy a s inými právnickými osobami a občianskymi združeniami pôsobiacimi vo veciach starostlivosti o životné prostredie.

§ 12
Splnomocňovacie ustanovenie

             Podrobnosti o osobitných kvalifikačných predpokladoch na výkon niektorých činností v krajskom úrade životného prostredia, v obvodnom úrade životného prostredia a v inšpekcii ustanoví všeobecne záväzný právny predpis, ktorý vydá ministerstvo.

§ 13
Prechodné ustanovenia

(1)	Práva a povinnosti zo štátnozamestnaneckého pomeru štátnych zamestnancov,^13) ktorí vykonávali k 31. decembru 2003 štátnu službu v krajských úradoch a okresných úradoch na úseku starostlivosti o životné prostredie prechádzajú s účinnosťou od 1. januára 2004 z krajských úradov na krajské úrady životného prostredia a okresných úradov na a obvodné úrady životného prostredia. 

^13 ^) Zákon č. 312/2001 Z.z.

(2)	Práva a povinnosti z pracovnoprávnych vzťahov zamestnancov,^14) ktorí vykonávali k 31. decembra  2003 verejnú službu v krajských úradoch a okresných úradoch na úseku starostlivosti o životné prostredie prechádzajú s účinnosťou od 1. januára 2004 z krajských úradov na krajské úrady životného prostredia a okresných úradov na  obvodné úrady životného prostredia. 

^14 ^) Zákon č. 311/2001 Z.z. Zákonník práce. 
    Zákon č. 313/2001 Z.z. o verejnej službe v znení neskorších predpisov.

(3)	Majetok štátu, ktorý bol 31. decembra 2003 v správe krajských úradov a okresných úradov a ktorý slúži na zabezpečenie výkonu štátnej správy na úseku starostlivosti o životné prostredie  prechádza s účinnosťou od 1. januára 2004 zo správy krajských úradov do správy krajských úradov životného prostredia a zo správy okresných úradov do správy obvodných úradov životného prostredia. 

(4)	Podrobnosti o prechode práv a povinností zo štátnozamestnaneckého pomeru štátnych zamestnancov a  z pracovnoprávnych vzťahov zamestnancov a o prechode správy majetku štátu sa upravia dohodou medzi krajskými úradmi a krajskými úradmi životného prostredia a medzi okresnými úradmi a obvodnými úradmi životného prostredia.

      (5) V okrese, v ktorom ku dňu účinnosti tohto zákona nie je možné zriadiť obvodný úrad  životného prostredia, najmä z dôvodu nedostatočných priestorových, personálnych alebo organizačných podmienok, vykonáva štátnu správu starostlivosti o  životné prostredie obvodný úrad životného prostredia susediaceho obvodu, ktorý určí ministerstvo.

      (6) Na obvodný úrad životného prostredia určený ministerstvom podľa odseku 5 prechádzajú aj práva a povinnosti podľa odsekov 1 až 3, ktoré mali prejsť na obvodný úrad životného prostredia, ktorý nebol zriadený.
§ 14
Zrušovacie ustanovenie

Zrušujú sa:  
1.	zákon Slovenskej národnej rady č. 595/1990 Zb. o štátnej správe pre životné 
prostredie v znení zákona Slovenskej národnej rady č. 494/1991 Zb., zákona Slovenskej národnej rady č. 134/1992 Zb., zákona Národnej rady Slovenskej 
republiky č.287/1994 Z.z., zákona Národnej rady Slovenskej republiky č. 222/1996 Z.z., zákona č. 237/2000 Z.z., zákona č. 553/2001 Z.z. a zákona č.  …/2003 Z.z.,
2.	nariadenia vlády Slovenskej republiky č. 163/1992 Zb., ktorým sa ustanovujú predpoklady pre výkon funkcií v orgánoch štátnej správy pre životné prostredie, ktoré si vyžadujú osobitnú odbornú spôsobilosť v znení nariadenia vlády Slovenskej republiky č. 72/1996 Z.z. a nariadenia vlády Slovenskej republiky   č. 157/1997 Z.z.,
3.	  písm. g) v časti II.  prílohy nariadenia vlády Slovenskej republiky č. 157/1997 Z.z.  o  
  osobitných kvalifikačných predpokladoch na výkon niektorých činností v krajských  
  úradoch a okresných úradoch.

Čl. II

Zákon Slovenskej národnej rady č. 135/1974 Zb. o štátnej správe vo vodnom hospodárstve v znení zákona Slovenskej národnej rady č. 52/1982 Zb., zákona Slovenskej národnej rady č. 595/1990 Zb., zákona Slovenskej národnej rady č.128/1991 Zb., zákona č 238/1993 Z.z., zákona Národnej rady Slovenskej republiky č. 222/1996 Z.z., zákona č. 416/2001 Z.z., zákona č. 553/2001 Z.z. a zákona č. 184/2002 Z.z. sa mení takto:

      Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „ okresný úrad" vo všetkých tvaroch sa v celom texte zákona nahrádzajú slovami „obvodný úrad životného prostredia" v príslušnom tvare. 

Čl. III

Zákon Národnej rady Slovenskej republiky č. 222/1996 Z. z. o organizácii  miestnej štátnej správy a o zmene a doplnení niektorých zákonov v znení zákona  č. 58/1997 Z. z., zákona č. 281/1997 Z.z., zákona č. 288/1997 Z.z., zákona č. 384/1997 Z. z., zákona č. 117/1998 Z.z., zákona č. 195/1998 Z.z., zákona č. 225/1998 Z. z.,  zákona č. 241/1998 Z. z., nálezu Ústavného súdu č.185/1999 Z.z., zákona č. 263/1999Z.z., zákona č. 313/1999 Z.z., zákona č. 83/2000, zákona č. 183/2000 Z.z., zákona č. 186/2000, zákona č. 237/2000 Z.z., zákona č. 223/2001 Z.z., zákona č. 255/2001 Z.z, zákona č. 314/2001 Z.z , zákona č. 416/2001 Z.z., zákona č. 453/2001 Z.z., zákona č. 49/2002 Z.z., zákona č. 128/2002 Z.z., zákona č. 543/2002Z.z.  a zákona č. 103/2003 Z.z. sa mení takto:

  V prílohe sa vypúšťajú body 40 až 60 a 91 až 97

Čl. IV

Zákon Národnej rady Slovenskej republiky č. 327/1996 Z.z. o poplatkoch za uloženie odpadov v znení zákona č. 223/2001 Z.z. a zákona č. 553/2001 Z.z. sa mení takto: 

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare. 

Čl. V

Zákon Národnej rady Slovenskej republiky č. 76/1998 Z. z.  o ochrane ozónovej vrstvy Zeme a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov  v znení zákona č. 408/2000 Z.z a zákona č. 553/2001 Z.z. sa mení takto:

Slová "okresný úrad" vo všetkých tvaroch sa v celom texte zákona nahrádzajú slovami "obvodný úrad životného prostredia" v príslušnom tvare.

Čl. VI

Zákon č. 401/1998 Z. z. o poplatkoch za znečisťovanie ovzdušia v znení zákona 
 č. 161/2001 Z.z., zákona č. 553/2001 a zákona č. 478/2002 Z.z. sa mení takto:

Slová "okresný úrad " vo všetkých tvaroch sa v celom texte zákona nahrádzajú slovami "obvodný úrad životného prostredia" v príslušnom tvare. 

Čl. VII

              Zákon č. 313/1999 Z.z. o geologických prácach a o štátnej geologickej  správe (geologický zákon)

Slová "okresný úrad " vo všetkých tvaroch sa v celom texte zákona nahrádzajú slovami "obvodný úrad životného prostredia" v príslušnom tvare. 

Čl. VIII

Zákon č. 223/2001 Z.z. o odpadoch a o zmene a doplnení niektorých zákonov v znení zákona č. 553/2001 Z.z., zákona č. 96/2002 Z.z., zákona č. 261/2002 Z.z., zákona č. 393/2002 Z.z., zákona č. 529/2002 Z.z. a zákona č. 183/2003 sa mení takto:

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare. 

Čl. IX                                                                                                                                                                                                                                                                                                                                                                                                                                                             

Zákon  č. 184/2002 Z.z. o vodách a o zmene a doplnení niektorých zákonov (vodný zákon) sa mení takto: 

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare. 

Čl. X

Zákon č. 237/2002 Z.z. o obchode o ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov sa mení takto:

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare. 

Čl. XI

Zákon č. 261/2002 Z.z. o prevencii závažných priemyselných havárií a doplnení niektorých zákonov sa mení takto:

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare. 

Čl. XII

Zákon č. 442/20002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach sa mení takto:

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare. 

Čl. XIII

     Zákon č. 478/2002 Z.z. o ochrane ovzdušia a ktorým sa dopĺňa  zákon č. 401/1998 Z.z. o poplatkoch za znečisťovanie ovzdušia v znení neskorších predpisov sa mení takto:

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare. 

Čl. XIV

Zákon č. 529/2002 Z.z  o obaloch a o zmene a doplnení niektorých zákonov sa mení takto:

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare.

Čl. XV

  Zákon č. 543/2002 Z.z. o ochrane prírody a krajiny sa mení takto:

Slová "krajský úrad " vo všetkých tvaroch sa v celom texte zákona nahrádzajú slovami "krajský úrad životného prostredia" v príslušnom tvare a slová „okresný úrad“ vo všetkých tvaroch sa v celom zákona nahrádzajú slovami "obvodný úrad životného prostredia" v príslušnom tvare.

Čl. XVI

Účinnosť

Tento zákon nadobúda účinnosť 1. januára 2004.